text: ललित मोदी के फिर आरसीए के अध्यक्ष पद पर काबिज होने की कीमत राजस्थान क्रिकेट को चुकानी पड़ सकती है. ललित मोदी के भारत छोड़ने और आईपीएल में उनके कथित भ्रष्टाचार के चलते भारतीय क्रिकेट कंट्रोल बोर्ड (बीसीसीआई) ने आरसीए को निलंबित कर रखा है. आशंका है कि राजस्थान को वनडे और आईपीएल मैचों की मेजबानी से वंचित तो रहना ही पड़ेगा, साथ ही राजस्थान को मिलने वाली करोड़ो रुपये की अनुदान राशि भी बंद रहेगी.